
Albana lingvo 


La albana lingvo estas hindeŭropa lingvo parolata de almenaŭ ĉirkaŭ 
ses milionoj de loĝantoj de la okcidenta balkana duoninsulo de la sud- 
orienta Eŭropo . 

Estas du ĉefaj dialektoj, kiuj estas limigite interkompreneblaj: Tosk, 
parolata en la suda kaj centra Albanio, kaj inter la albana malplimulto 
de nord-okcidenta Grekio; kaj Gheg (aŭ Geg), parolata en la norda 
Albanio kaj inter la albanoj de Kosovo, Makedonio, Grekio kaj 
Montenegro . Oni kredas ke la albana lingvo venas ĉefe de la iliriaj 
lingvoj, kiuj estis parolataj en tiu regiono antaŭ du jarmiloj, kaj kiuj 
estas parto de neniu konata pli vasta subgrupo en la hindeŭropa 
familio. 

La arbereŝoj (plurale arbereshe, singulare: arberesh ) estas komunumo 
albanlingva kiu vivas en la suda parto de Italio. 


Gravaj kontribuintoj al la plifirmigo de la 
albana lingvo 

Bitola Kongreso (albane Kongresi i Manastirit ) estis scienca 
konferenco de patriotismaj intelektuloj kaj verkistoj okazinta en la 
makedona urbo Bitola (kiu siatempe portis la nomon Monastir) de la 
14-a ĝis la 22-a de novembro 1908 dum kiu oni interkonsentis pri 
unueca normigita ortografion por la albana lingvo. Ekde tiam ĝi havas 
ege fonetikan skribon kun nur du specialaj literoj kiuj ankoraŭ validas 
hodiaŭ. 

Naum Veqilharxhi naskita kiel Naum Bredhi (1797-1854) estis albana 
advokato kaj sciencisto. En 1844, li kreis unu el la plej unuaj alfabetoj 
(la Vithkuqi-alfabeto) por la albana lingvo uzante karakterojn kiujn li 
mem kreis. Veqilharxhi estas unu el la plej eminentaj figuroj de la frua 
albana nacia relindja (renesanco) kaj estas konsiderata de albanoj kiel 
ĝia unua ideologo. 

Konstantin Kristoforidhi (ankaŭ Konstandin Kristoforidhi; greke Kcovaiaviivoc; Xpiaxo(popi6q^ Konstandinos 
Kristoforidhis), naskiĝis en Elbasan, aktuala Albanio, en 1827, mortis en 1895. Li estis albana naciiisto, tradukisto kaj 
sciencisto. Li estas pleje konata pro havigo al la albana de la Nova Testamento unuafoje en la gega varianto de la albana en 
la jaro 1872. Li provizis ankaŭ tradukon en la toska lingvovarianto en 1879, tiel plibonigante la toskan version el la jaro 
1823 de Vangjel Meksi. Provizante tradukon en ambaŭ variantoj, li havas la meriton ke li kreis la bazon por unueciĝo de 
ambaŭ variantoj al tutnacia lingvo. En 1867 li estris komisionon de literaturaj verkistoj, kiuj difinis la tn. Stamboller- 
alfabeton (iometa adapto de la latina alfabeto) kiel normo por la eldonado de libroj en la albana. 

Teritorio de albana lingvo 

Albanio, Kosovo, Macedonio, 
Serbio , Montenegro , Kroatio , 
Turko kaj Rumanio , krome en 
Italio kaj Greklando sed kiel 
lingvo de enmigrintoj en 
okcidenta kaj meza Eŭropo 
kaj Norda Ameriko kaj 
Aŭstralio. 

Alfabeto kaj prononco 


La albana estas skribata per la Latina alfabeto, kun iuj nekutimaj elparoloj : 

Albanoj transliteras fremdajn vortojn en sian propran manieron, eĉ de la latina alfabeto; tial la anglalingva nomo Josh 
McDowell estas transliterata kiel Xhosh Mekdauell. 

Vidu ankaŭ 

■ Lingvistiko 

■ Listo de lingvoj 

■ Lingva familio 

■ Hindeŭropa lingvaro 

Literaturo 


■ Monato , internacia magazino sendependa, numero 1995/02, paĝo 19: La albana verkita de Fatbardha Leka 
kaj Bardhyl Mezini. 


Eksteraj ligiloj 

■ Informoj pri la Albana lingvo (https://uea. 0 rg/vikio/kategorio:Albana_lingvo) en la vikio de UEA (https://uea.or 
g/vikio/Ĉefpaĝo) esperante 

■ http://www.argjiro.net/fjalor Angla-Albana Vortaro 

■ http://www.sprachprofi.de.vu/english/al.htm Listo de senpagaj retaj rimedoj por lernantoj 

■ http://cezarkurti.com/ Albana Mondo (kurso) 

■ http://www.albanianoverview.com Superrigardo pri la Albana lingvo a ngle 


Elŝutita el "https://e 0 .wikipedia. 0 rg/w/index. php?title=Albana_lingvo&oldid=6819999" 


Ĉi tiu paĝo estis lastafoje redaktita je 19:47, 27 dec. 2019. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la 
uzkondiĉojn por detaloj. 









